ตอนนี้อายุ17ปีค่ะ รู้สึกเหมือนมีลมออกมากจากหูข้างขวาค่ะ หนูเลยลองเอามือไปกดแถวช่วงชีพจรที่ต้นคออะค่ะแล้วเสียงหายแต่พอปล่อยมันก็จะมีเสียงอีก(ไม่รู้ว่าเกี่ยวกันไหม) อาการที่เป็นนี่คืออะไรคะ ปล.โดยส่วนตัวเป็นภูมิแพ้อยู่
สวัสดีค่ะ อาการหูอื้อหรือมีลมออกหู เกิดได้จากหลายสาเหตุ ได้แก่ การบาดเจ็บของหูชั้นกลาง, การติดเชื้อที่หูชั้นกลาง, การติดเชื้อหวัดจนทำให้หูชั้นกลางอักเสบ, การเป็นโรคภูมิแพ้ที่ลุกลามทำให้มีผลต่อหูชั้นกลาง, ขี้หูตัน, อายุที่เพิ่มขึ้น, การเปลี่ยนแปลงของความกดอากาศ (การขึ้นเครื่องบิน), การได้ยาบางชนิด เป็นต้นการรักษาขึ้นกับสาเหตุที่ก่อให้เกิดอาการนะคะจากที่ เล่ามายังไม่สามารถสรุปสาเหตุได้นะคะแต่คนไข้ที่มีอาการของโรคภูมิแพ้จมูก หรือแพ้อากาศ อาจมีอากาศหูอื้อได้ หากขณะนั้นมีคัดจมูกที่เป็นอาการภูมิแพ้กำเริบนะคะดังนั้นหาก มีอากาศคัดจมูก สามารถรับประทานยาแก้แพ้ เพื่อบรรเทาอาการคัดจมูก และอาจช่วยลดอาการหูอื้อได้ค่ะแต่หากไม่ได้มีอาการของโรคภูมิแพ้ แนะนำให้ไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะสามารถอ่านเพิ่มเติมตามlinkนี้นะคะ